Гилканд

Гилканд — деҳа дар ҷамоати деҳоти Тагобаи ноҳияи Рашт. Аз Гилканд то маркази ҷамоат 6 км, то маркази ноҳия 12 км; роҳ мошингард. Аҳолиаш 458 нафар (2017), тоҷикон.

 Иқтисод 
Нуқтаҳои савдои хусусӣ, чойхона ва масҷиди панҷвақта дорад. Деҳа мактаб надорад. Талабагон дар мактаби таҳсилоти миёнаи умумии шаҳраки Навобод ва деҳаи Зарифӣ таҳсил мекунанд. Соҳаҳои асосии хоҷагӣ: сабзавоткорӣ, боғдорӣ ва чорводорӣ. Заминҳо аз наҳри Гилканд ва деҳаи Тагоба обёрӣ мешаванд. Дар ҳудуди Гилканд хоҷагиҳои хурди деҳқонии Мирзо Амин, Шамсиддин, Умаралӣ ва Нисо мавҷуданд.

Дар маркази деҳа мақбараи Эшони Саидзода (аз авлоди Имом Раббонӣ) воқеъ буда, зиёратгоҳи мардум аст.

 Эзоҳ 

 Сарчашма 

Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Рашт
Гурӯҳ:Ҷамоати Тагоба